
หมวด 3
นักเรียนและผู้มีส่วนได้ส่วนเสีย
(Student and Stakeholder)




โรงเรียนดงขุยวิทยาคมเป็นโรงเรียนประจำตำบลดงขุย ที่มีศักยภาพทัดเทียมโรงเรียนประจำอำเภอ 
ทำให้ผู้ปกครองและชุมชนให้ความไว้วางใจ จึงส่งบุตรหลานเข้าเรียน เพราะเห็นว่าโรงเรียนกำหนดเป้าหมาย
ในการบริหารจัดการไว้อย่างชัดเจน โดยใช้หลักการบริหารจัดการแบบ KORPAI Model ในการขับเคลื่อน
การดำเนินงาน เปิดโอกาสให้ผู้มีส่วนได้ส่วนเสียได้แสดงความคิดเห็นและมีส่วนร่วมในการจัดการศึกษา 
ให้เกิดผลสัมฤทธิ์ที่มีต่อนักเรียนและผู้มีส่วนเกี่ยวข้องในการพัฒนาการเรียนการสอนของโรงเรียน ดังนั้นโรงเรียน
จึงได้กำหนดหลักสูตรและแนวทางในการพัฒนาความเป็นเลิศทางวิชาการ ตอบสนองความถนัด และศักยภาพของผู้เรียน มุ่งเน้นผลผลิตและผลลัพธ์ที่มีคุณภาพตามมาตรฐานสากล มีการรับฟัง และสร้างความสัมพันธ์
กับผู้เรียนและผู้มีส่วนได้ส่วนเสียทั้งอดีต ปัจจุบัน และอนาคต
3.1 เสียงของนักเรียนและผู้มีส่วนได้ส่วนเสีย (Voice of the Student and Stakeholder)


ก. การรับฟังนักเรียนและผู้มีส่วนได้ส่วนเสีย (Student and Stakeholder Listening)



โรงเรียนดงขุยวิทยาคมให้ความสำคัญกับการรับฟังความคิดเห็น ข้อติชม ข้อเสนอแนะ และความต้องการของทุกฝ่ายที่เกี่ยวข้อง โดยเฉพาะนักเรียนซึ่งถือเป็นผลผลิตที่สำคัญของโรงเรียน ในฐานะผู้รับบริการที่ได้รับผลกระทบโดยตรง  โรงเรียนจึงมีวิธีการรับฟังที่หลากหลายรูปแบบทั้งทางตรง และทางอ้อม  การรับฟังนักเรียน
จะเกิดประโยชน์สูงสุดนั้นต้องรับฟังทั้งนักเรียนปัจจุบัน นักเรียนอดีต (ศิษย์เก่า) และนักเรียนในอนาคต รวมถึง
ผู้มีส่วนได้ส่วนเสีย เพื่อนำข้อมูลสารสนเทศที่สะท้อนกลับจากการรับฟัง นำมาพัฒนา ปรับปรุง เป็นไปตามความต้องการและเหมาะสม และถูกทิศทาง เพื่อใช้ประโยชน์ในการบริหารงานโรงเรียนให้มีประสิทธิภาพยิ่งขึ้นต่อไป   
ดังภาพต่อไปนี้







ภาพที่ 5 แสดงการรับฟัง วิธีการ และช่องทางในการรับฟังเสียงของนักเรียน



โรงเรียนมีความคาดหวังผลลัพธ์ที่จะเกิดขึ้นกับนักเรียนในการดำเนินงานของโรงเรียนเป็นสำคัญ
จึงกำหนดเป้าหมายการพัฒนา คือ 2 ระบบหลัก ได้แก่ ระบบดูแลช่วยเหลือนักเรียน และระบบเรียนรู้ 
ที่มีความสำคัญ สอดคล้องกับวิสัยทัศน์ พันธกิจของโรงเรียน ส่วนการบริหารงานอื่น ๆ เป็นการสนับสนุน
ให้เป็นผลดีต่อระบบดูแลช่วยเหลือนักเรียน ในด้านการขับเคลื่อนการดำเนินงาน โรงเรียนมีรูปแบบการบริหารงานที่มีความชัดเจนเหมาะสม แต่เพื่อให้ผู้เรียนได้สะท้อนถึงแนวคิด ข้อเสนอแนะ ในฐานะผู้รับบริการที่ได้รับผลกระทบโดยตรงจะช่วยให้การพัฒนาเป็นไปถูกทิศทางมากขึ้น การรับฟังเสียงนักเรียนที่จะเกิดประโยชน์สูงสุด ต้องรับฟังเสียงนักเรียนในปัจจุบัน รับฟังเสียงนักเรียนในอนาคต และรับฟังเสียงนักเรียนในอดีต 
มีรายละเอียด ดังนี้


(1) นักเรียนปัจจุบันและผู้มีส่วนได้ส่วนเสีย (Current Students and Stakeholders)


[image: image1]
ภาพที่ 6 ระบบการรับฟังเสียงนักเรียนปัจจุบัน

โรงเรียนดงขุยวิทยาคม มีวิธีการรับฟังเสียงนักเรียนในปัจจุบันและผู้มีส่วนได้ส่วนเสีย โดยมีวิธีการและรูปแบบการรับฟังที่หลากหลาย ดังนี้
	A : Approach
	1. วางแผนและแจกคู่มือครูที่ปรึกษา ในการดำเนินงานระบบดูแลช่วยเหลือนักเรียน 5 ขั้นตอน คือ การรู้จักนักเรียนเป็นรายบุคคล การคัดกรองนักเรียน การจัดกิจกรรม
พัฒนาผู้เรียน การปรับปรุงแก้ไขและพัฒนานักเรียน การส่งต่อ 
2. มีการจัดครูที่ปรึกษาให้เป็นครูประจำชั้นแบบติดตาม 3 ปี เพื่อให้เกิดความใกล้ชิด
กับนักเรียน ทำให้นักเรียนมีความกล้าแสดงความคิดเห็น แสดงความรู้สึก 
และกล้าเสนอแนะเรื่องที่เป็นประโยชน์ต่อโรงเรียน 

	D : Deployment
	กำหนดช่องทางการรับฟังเสียงและวิธีการเก็บข้อมูลให้เป็นข้อมูลสารสนเทศ  เช่น Social Network ในรูปแบบต่าง ๆ เช่น ไลน์ เฟสบุ๊ก กล่องรับฟังความคิดเห็น หรือการแสดงความคิดเห็นผ่านระบบงานประกันคุณภาพการศึกษาของโรงเรียน

	L : Learning
	1. ครูที่ปรึกษาออกเยี่ยมบ้านนักเรียน ปีการศึกษาละ 1 ครั้ง รวบรวมข้อมูลจัดเป็นข้อมูลสารสนเทศ ส่งต่อครูหัวหน้าระดับชั้น ฝ่ายกิจการนักเรียน และฝ่ายบริหารของโรงเรียน 

2. ผู้อำนวยการรับฟัง วิเคราะห์ข้อมูล กลั่นกรอง กับคณะผู้บริหารของโรงเรียน 
แล้วดำเนินการตามระเบียบต่อไป
3. มีกิจกรรมผู้อำนวยการพบนักเรียนหน้าเสาธงสัปดาห์ละ 2 ครั้ง เพื่อชี้แจงข้อสงสัย 
และแจ้งนโยบายที่ควรปฏิบัติให้นักเรียนได้รับทราบ
4. จัดประชุมผู้ปกครองนักเรียน ภาคเรียนละ 1 ครั้ง ปีการศึกษาละ 2 ครั้ง 
เพื่อรายงานผลการเรียนและแจ้งข่าวสารจากทางโรงเรียนถึงผู้ปกครองนักเรียน
และรับฟังความคิดเห็น ข้อเสนอแนะ จากผู้ปกครองนักเรียน 
5. จัดให้มีตู้รับฟังความคิดเห็น เป็นการรับฟังความคิดเห็นของนักเรียนอีกช่องทางหนึ่ง
ที่ได้ผล เพราะนักเรียนสามารถแสดงความคิดเห็น ความต้องการได้อย่างอิสระ
6. การรับฟังนักเรียนจากสื่อสังคมออนไลน์ ผ่านระบบ Social Network รูปแบบต่าง ๆ
ซึ่งการรับฟังผ่านสื่อดังกล่าวจะมีการสื่อสารในทุกๆด้าน เช่น ด้านการศึกษา เรื่องส่วนตัว ปัญหาต่างๆที่ต้องการคำปรึกษา เป็นการับฟังนักเรียนที่ครอบคลุมทุกมิติ รวมทั้งจัดให้มีกระดานข่าวบนเวปไซต์ของโรงเรียน คือ http://www.dongkhuiwittayakom.ac.th และเพจเฟสบุ๊ก “ประชาสัมพันธ์โรงเรียนดงขุยวิทยาคม” ไว้สำหรับรับฟังนักเรียน
และแจ้งข่าวสารต่างๆจากทางโรงเรียน
7. จัดการประชุมคณะกรรมการสถานศึกษาขั้นพื้นฐานของโรงเรียนเพื่อชี้แจง
ผลการดำเนินงานของโรงเรียนที่ผ่านมา รับฟังข้อเสนอแนะ ข้อคิดเห็นและร่วมกัน
วางแผนการจัดการศึกษา พัฒนาและตัดสินใจในการดำเนินงานต่างๆของโรงเรียน 


	I : Integration
	นำปัญหาข้อเสนอแนะต่าง ๆ จากนักเรียนและผู้ปกครอง มาวิเคราะห์ แยกแยะแล้วนำเสนอต่อที่ประชุมครู เพื่อร่วมหาแนวทางในการแก้ไขปัญหา




(2) นักเรียนในอนาคตและผู้มีส่วนได้ส่วนเสีย (Potential Student and Stakeholders) 




โรงเรียนดงขุยวิทยาคม มีวิธีการรับฟังเสียงนักเรียนในอนาคตและผู้มีส่วนได้ส่วนเสีย 
เพื่อให้ได้สารสนเทศที่นำไปใช้ต่อได้ ดังนี้




1. เชิญนักเรียนในโรงเรียนกลุ่มเป้าหมายมาร่วมงาน / กิจกรรมที่โรงเรียนจัด ได้แก่ นิทรรศการวิชาการกิจกรรม Open House วันสุนทรภู่ สัปดาห์วิทยาศาสตร์ และวารสาร ดขว.NEWS โดยเปิดโอกาส
ให้นักเรียนได้แสดงความคิดเห็นโดยใช้แบบสอบถาม การสัมภาษณ์




2. จัดกิจกรรมแนะแนวสัญจรในโรงเรียนในเขตพื้นที่บริการ ปีการศึกษาละ 1 ครั้ง จำนวน 17 โรงเรียน และทำการสำรวจความต้องการของนักเรียนและผู้ปกครองในเขตพื้นที่บริการโดยใช้แบบสอบถาม
การสัมภาษณ์ แล้วนำข้อมูลจากแบบสอบถาม สัมภาษณ์ มาจัดการวิเคราะห์ แยกแยะ เพื่อนำมาเป็นข้อมูลประกอบการจัดทำหลักสูตรโรงเรียนดงขุยวิทยาคม กำหนดวิชาเพิ่มเติม และจัดทำแผนการเรียนตามความต้องการและความสนใจของนักเรียน




3. กิจกรรมรับสมัครนักเรียน วิเคราะห์อัตราการเข้าศึกษาต่อของนักเรียนในเขตพื้นที่บริการ โรงเรียนคู่แข่งและโรงเรียนอื่น ๆ การรวบรวมข้อมูลนักเรียนที่จบการศึกษาระดับชั้นมัธยมศึกษาปีที่ 3 และ
ชั้นมัธยมศึกษาปีที่ 6 จำนวนนักเรียนที่สอบเรียนต่อระดับอุดมศึกษา อัตราการเข้าศึกษาต่อของนักเรียน
ชั้นมัธยมศึกษาปีที่ 4 ที่เข้ามาเรียนต่อในโรงเรียนดงขุยวิทยาคมและสถาบันอื่น เพื่อนำข้อมูลมาเปรียบเทียบและใช้วิเคราะห์ความพึงพอใจของผู้เรียนและผู้มีส่วนได้ส่วนเสีย แล้วนำผลที่ได้มาปรับปรุงพัฒนาแก้ไข
ให้สอดรับกับความพึงพอใจของผู้เรียนในอนาคตและผู้มีส่วนได้ส่วนเสียต่อไป




4. เพิ่มช่องทางในการแสดงความคิดเห็นของนักเรียนทั้งนักเรียนในปัจจุบันและนักเรียน
ในอนาคตโดยผ่านเฟสบุ๊กของโรงเรียน



การรับฟังเสียงนักเรียนในอดีต (ศิษย์เก่า) คือการรับฟังความคิดเห็นของศิษย์เก่า โดยมีวิธีการ
และรูปแบบ ดังนี้




1. การประชุมคณะกรรมการการศึกษาขั้นพื้นฐานของโรงเรียนดงขุยวิทยาคม ภาคเรียนละ 1 ครั้ง มีการบันทึกข้อเสนอแนะ และความคิดเห็น ของคณะกรรมการสถานศึกษาขั้นพื้นฐาน เกี่ยวกับการดำเนินงาน
ของโรงเรียนทางด้านการจัดการเรียนรู้ และการบริหารจัดการ โรงเรียนสามารถนำข้อมูลมาใช้ได้ การปรับปรุงพัฒนาการดำเนินงานได้




2. รับฟังศิษย์เก่าโดยเชิญศิษย์เก่าที่จบการศึกษาไปแล้วแนะแนวทางการศึกษาต่อ เพื่อให้นักเรียนปัจจุบันได้ร่วมแสดงความคิดเห็นแลกเปลี่ยนเรียนรู้กันและกันซึ่งทำให้โรงเรียนได้รับทราบข้อมูล 
และนำไปใช้เป็นแนวทางในการแนะแนวหรือจัดการศึกษาที่ตอบสนองต่อความต้องการของนักเรียน
ได้อย่างแท้จริง




3. รับฟังความคิดเห็นของศิษย์เก่าโดยผ่านกิจกรรมโรงเรียน เช่น งานผ้าป่าเพื่อการศึกษาโรงเรียน พิธีไหว้ครู และงานมุทิตาจิต








4. ร่วมแสดงความคิดเห็นผ่านสื่อ Social Media และสื่อประชาสัมพันธ์ต่างๆ เช่น วารสาร เว็บไซต์โรงเรียน เพจเฟสบุ๊กงานประชาสัมพันธ์โรงเรียน ติดต่อสื่อสารโดยตรงผ่านโทรศัพท์ ไลน์ เพจเฟสบุ๊ก
สมาคมศิษย์เก่าดงขุยวิทยาคม 




5. การประชุมผู้ปกครองและผู้ปกครองเครือข่าย โรงเรียนจัดเป็นประจำทุกภาคเรียน อย่างน้อยภาคเรียนละ 1 ครัง้ เพื่อรับฟังข้อคิดเห็น คำแนะนำ และความต้องการของผู้ปกครองนักเรียน เพื่อนำข้อมูลมาใช้ปรับปรุงและพัฒนา




6. เจ้าหน้าที่เก็บรวบรวมข้อมูลและนำข้อมูลเสนอผู้ที่เกี่ยวข้องประชุมพิจารณาตรวจสอบ
หาข้อเท็จจริง โดยการสัมภาษณ์ สอบถามบุคคลที่เกี่ยวข้อง ทำข้อสรุปจากการตรวจสอบ เข้าที่ประชุมคณะกรรมการบริหารโรงเรียน เพื่อลงมตินำไปแจ้งต่อผู้ที่เกี่ยวข้อง และประเมินความพึงพอใจต่อผลการรับฟังความคิดเห็น



การรับฟังเสียงผู้มีส่วนได้ส่วนเสียของคู่แข่ง โรงเรียนมีวิธีการ ดังนี้



     
1.  รับฟังความคิดเห็นผ่านสำนักงานเขตพื้นที่การศึกษา หรือความคิดเห็นในการประชุมสัมมนา    



     
2. รับฟังความคิดเห็นและข้อเสนอแนะในการเข้าร่วมเป็นกรรมการต่างๆในสถาบันอื่น 
ของครูและบุคลากร  




ข้อมูลที่ได้จากการรับฟังเสียงนักเรียนผ่านหลากหลายช่องทางทั้งที่เป็นอดีต ปัจจุบัน และอนาคต มาอย่างต่อเนื่อง โรงเรียนได้มีการรวบรวม สรุปเป็นข้อมูลสารสนเทศ นำมาใช้ในการปรับปรุง พัฒนาและยกระดับคุณภาพการศึกษาโรงเรียน อาทิเช่น การจัดทำหลักสูตรสถานศึกษา การบริหารทางการศึกษาที่ส่งเสริมการเรียนรู้   การปรับปรุงกิจกรรมและการสนับสนุนผู้เรียนให้ได้รับการพัฒนาอย่างเต็มที่ ทั้งด้านความรู้ ความสามารถ และเต็มศักยภาพ 

[image: image2]
ภาพที่ 7 ระบบการรับฟังเสียงของนักเรียนในอนาคต



นักเรียนในอนาคตของโรงเรียนดงขุยวิทยาคม ประกอบด้วยนักเรียนในเขตพื้นที่บริการ ได้แก่ 
ตำบลดงขุย ตำบลศาลาลาย ตำบลบ้านกล้วย ตำบลวังรวก และนักเรียนทั่วไปที่กำลังศึกษาอยู่ในระดับ
ชั้นประถมศึกษาปีที่ 6 และนักเรียนระดับชั้นมัธยมศึกษาปีที่ 3 รวมถึงนักเรียนเดิมในระดับชั้นมัธยมศึกษาปีที่ 3 
ที่จะสอบเข้าในระดับมัธยมศึกษาปีที่ 4 ต่อไป โรงเรียนให้ความสำคัญกับการรับฟังเสียงของนักเรียนกลุ่มนี้ วัตถุประสงค์ที่สำคัญคือ ข้อมูลจากการรับฟังเสียงจะนำไปใช้ปรับผลผลิตของโรงเรียนให้มีประสิทธิภาพ
เกิดประสิทธิผล และคุณภาพ คือความพึงพอใจของนักเรียน วิธีการรับฟังเสียงของนักเรียนในอนาคต
มีระบบการรับฟังเสียง ดังนี้
	A : Approach
	1. แต่งตั้งคณะกรรมการด้านการรับฟังเสียงนักเรียน ประกอบด้วย รองผู้อำนวยการกลุ่มงานบริหารวิชาการ หัวหน้าระดับชั้น ม.1 หัวหน้าระดับชั้น ม.4 และงานแนะแนว 
2. คณะกรรมการประชุมชี้แจงแนวทางการดำเนินการเพื่อสร้างความเข้าใจ การกำหนดช่องทางการรับฟังเสียงนักเรียนอนาคต

	D : Deployment
	1. คณะทำงานจัดประชุมวิเคราะห์และกำหนดทางเลือกที่เหมาะสม โดยนำข้อมูลการดำเนินงานในรอบปีที่ผ่านมา ประเมินกิจกรรมที่มีโอกาสเข้าถึงกลุ่มเป้าหมายมากที่สุด โดยใช้ข้อมูล
จากงานแนะแนว จนได้ช่องทางเข้าถึงกลุ่มเป้าหมาย เพื่อกำหนดกิจกรรมการรับฟังเสียง
ของนักเรียนในอนาคต เช่น โครงการห้องเรียน IEP ห้องเรียนภาษาจีน ห้องเรียนร่วม 
กิจกรรมแนะแนวสัญจร กิจกรรมเผยแพร่และสำรวจ ฯลฯ เป็นต้น ซึ่งเป็นกิจกรรมหลัก 
เพื่อความเป็นไปได้และเป็นทางเลือกของช่องทางการรับฟังในระดับต้น ๆ

	L : Learning
	1. คณะกรรมการเก็บรวบรวมข้อมูลโดยใช้แบบสอบถาม แบบเสนอความต้องการ 
และการสัมภาษณ์
2. วิเคราะห์และสังเคราะห์ข้อมูลเพื่อหาความเป็นไปได้ที่จะนำมาปฏิบัติ และจำแนกประเภท
ของข้อมูลตามกลุ่ม
3. ผู้รับผิดชอบกิจกรรม/โครงการที่สนองนโยบาย พันธกิจ กลยุทธ์ของโรงเรียน จัดทำข้อมูล 
โดย ตรวจสอบความเป็นไปได้และความครอบคลุมของกิจกรรม ใช้การดำเนินงานตามสายงานโครงสร้างการบริหาร และงานกลยุทธ์ กำกับ นิเทศติดตามใช้กระบวนการปกติที่โรงเรียนใช้กำกับการจัดการศึกษา

	I : Integration
	1. ประเมินผลการจัดกิจกรรม/โครงการ 
2. ประเมินความพึงพอใจต่อกิจกรรม/โครงการ เพื่อกำหนดประเด็นข้อคำถามในการเกิดความเชื่อมั่นและวิธีการเก็บข้อมูลกลุ่มตัวอย่าง การวิเคราะห์ และสรุปผล โดยใช้ตัวชี้วัดเป็นกรอบ
ในการประเมินเทียบกับค่าเป้าหมาย ผลการประเมิน 



ข. การประเมินความพึงพอใจและความผูกพันของนักเรียนและผู้มีส่วนได้ส่วนเสีย (Determination of Student and Stakeholder Satisfaction and Engagement)



(1) ความพึงพอใจ ความไม่พึงพอใจ และความผูกพันของนักเรียนและผู้มีส่วนได้ส่วนเสีย (Satisfaction Dissatisfaction and Engagement)



ตามที่ได้กล่าวมาข้างต้นแล้วนั้น การรับฟังเสียงนักเรียน ซึ่งจะรวมถึงการรับฟังในส่วนของความ
พึงพอใจด้วยว่า นักเรียนในฐานะผู้รับบริการมีความพึงพอใจในสิ่งที่ตนเองได้รับ พอใจในรูปแบบวิธีการพัฒนาคุณภาพการศึกษาของโรงเรียนหรือไม่ อย่างไร รวมทั้งมีข้อเสนอแนะที่เป็นประโยชน์ในการปรับปรุง พัฒนา 
การดำเนินงาน โดยมีประเด็นของการประเมินครอบคลุม ในเรื่องต่อไปนี้





1. ด้านหลักสูตรและการเรียนรู้



2. การจัดกิจกรรมต่าง ๆ ของโรงเรียน



3. บรรยากาศและสิ่งแวดล้อมในโรงเรียน



4. ระบบเทคโนโลยีในโรงเรียน



5. สวัสดิการ การให้บริการและความปลอดภัยในโรงเรียน



6. ด้านผลลัพธ์ที่เป็นเป้าหมายของโรงเรียน (ระบบดูแลช่วยเหลือนักเรียน และระบบเรียนรู้) 


รูปแบบการประเมินความพึงพอใจในการจัดกิจกรรมต่างๆ ของโรงเรียน มีวิธีการที่หลากหลาย 
มีทั้งแบบที่เป็นทางการโดยใช้แบบสอบถามความคิดเห็น แบบสำรวจ แบบประเมิน บันทึกการประชุม  
และมีการประเมินความพึงพอใจที่ไม่เป็นทางการ โดยเก็บข้อมูลจากการเข้าร่วมทำกิจกรรม โดยใช้การสังเกตพฤติกรรม การพูดคุยกับนักเรียนในโอกาสต่าง ๆ ของครู เพื่อนำข้อมูลสะท้อนกลับมาพิจารณา ปรับปรุง
การดำเนินงานในโอกาสต่อไป เพื่อให้นักเรียนและผู้มีส่วนได้ส่วนเสีย มีความเชื่อถือ ไว้วางใจ และมีความผูกพันมากขึ้น โดยมีวิธีการประเมินตามประเด็นข้างต้น ดังนี้



1. ด้านหลักสูตรและการเรียนรู้ มีการประเมินความพึงพอใจของนักเรียนที่มีต่อการจัดหลักสูตร 
การจัดการเรียนรู้ของครูในทุกด้าน เช่น สื่อการสอน การวัดผลประเมินผล เนื้อหาสาระ การจัดกิจกรรม ฯลฯ 
โดยใช้วิธีการสังเกต สัมภาษณ์ พูดคุย เป็นต้น



2. การจัดกิจกรรมต่าง ๆ ของโรงเรียน เช่น การจัดกิจกรรมเสริมหลักสูตรของโรงเรียน เช่น 
กิจกรรมเข้าค่าย ทัศนศึกษา กีฬาสี และ กิจกรรมต่างๆของกลุ่มสาระ กิจกรรมวันสำคัญ มีการสอบถาม
ความพึงพอใจของผู้เข้าร่วมกิจกรรมอย่างสม่ำเสมอ การจัดกิจกรรมประชุมผู้ปกครอง มีการประเมินทั้งสอบถาม สัมภาษณ์ พูดคุย ประเมิน จากปริมาณจำนวนผู้สมัครเข้าเรียนต่อในมัธยมศึกษาปีที่ 1 และระดับชั้นมัธยมศึกษา
ปีที่ 4



3. บรรยากาศและสิ่งแวดล้อมในโรงเรียน เช่น การจัดแหล่งเรียนรู้โดยเฉพาะห้องสมุด ห้องปฏิบัติการวิทยาศาสตร์ คณิตศาสตร์ คอมพิวเตอร์ มีอย่างทันสมัยและเพียงพอต่อการใช้งาน โดยใช้แบบประเมิน
ความพึงพอใจผู้ใช้บริการและการประเมินกิจกรรมสัปดาห์ห้องสมุด



4. ระบบเทคโนโลยีในโรงเรียน มีการประเมินความพึงพอใจของนักเรียนเกี่ยวกับการรับบริการ
Free WIFI ในบริเวณโรงเรียน 
5. สวัสดิการ การให้บริการและความปลอดภัยในโรงเรียน



6. ด้านระบบดูแลช่วยเหลือนักเรียน โรงเรียนมีกระบวนการดำเนินงานดูแลช่วยเหลืออย่างเป็นระบบ 
มีการเยี่ยมบ้านทุกการศึกษาครบร้อยละ 100 สอบถาม สัมภาษณ์ความพึงพอใจนักเรียนและผู้ปกครอง



2) ความไม่พึงพอใจของนักเรียน



โรงเรียนให้ความสำคัญกับการตอบรับจากนักเรียนและผู้มีส่วนได้ส่วนเสีย โดยเฉพาะกรณีที่โรงเรียนได้รับข้อมลูสารสนเทศเกี่ยวกับความไม่พึงพอใจของนักเรียนที่มีต่อการดำเนินงานของโรงเรียนทางด้านต่าง ๆ ผ่านทางช่องทางในการรับข้อร้องเรียนของโรงเรียน จากแบบสอบถาม  การแสดงความคิดเห็น เฟสบุ๊ก ไลน์ อีเมล โทรศัพท์ โทรสาร จดหมาย แบบประเมิน การพูดคยุ การสัมภาษณ์ การสังเกตพฤติกรรม และกล่องแสดง
ความคิดเห็น ข้อมูลเหล่านี้โรงเรียนจะดำเนินการเก็บรวบรวม นำมาดำเนินการ ดังนี้ 



2.1) เจ้าหน้าที่รวบรวมข้อมูลความไม่พึงพอใจของนักเรียนที่ผ่านทางช่องทางต่าง ๆ รายงาน
ให้ผู้อำนวยการโรงเรียนทราบ



2.2) ผู้อำนวยการโรงเรียนมอบหมายให้รองผู้อำนวยการ หรือ หัวหน้ากลุ่มงาน ประชุมพิจารณา
ร่วมกับผู้ที่เกี่ยวข้อง หาแนวทางในการปรับปรุงการให้บริการของโรงเรียน



2.3) กลุ่มบริหาร หรือ กลุ่มงาน ที่เกี่ยวข้องดำเนินการปรับปรุงการให้บริการ ตามแนวทางที่กำหนด ติดตาม ประเมินผล สรุปผลและรายงานให้ผู้บังคับบัญชาตามสายงาน



ทุกความคิดเห็นที่ผ่านกระบวนการตรวจสอบ และนำไปสู่การพิจารณาของกลุ่มบริหาร / กลุ่มงาน 
และผู้ที่เกี่ยวข้อง เพื่อนำข้อมูลมาวิเคราะห์ถึงสาเหตคุวามไม่พอใจและหาแนวทางในการปรับปรุง พัฒนา
และทำความเข้าใจกับผู้เรียนและผู้มีส่วนได้ส่วนเสีย ว่าความไม่พอใจนั้นได้ถูกดำเนินการไปอย่างไรบ้าง 
และวิธีการป้องกัน ไม่ให้เกิดปัญหาซ้ำซากที่จะทำให้เกิดความไม่พอใจในลักษณะเดียวกันอีกต่อไปในอนาคต 
ซึ่งจะนำมาใช้เป็นฐานข้อมูลในการปรับปรุงการทำงาน แล้วนำข้อมูลไปจัดทำแผนกลยุทธ์ ระยะ 3 ปี 
(พ.ศ.2561-2563) ต่อไป

1) การประเมินความผูกพันของนักเรียน 



1.1) นักเรียนในอดีตหรือศิษย์เก่า ใช้วิธีการสรุปจากความร่วมมือ ความช่วยเหลือที่โรงเรียนได้รับจากศิษย์เก่าในรูปแบบต่าง ๆ เช่น การมาร่วมงานทอดผ้าป่าเพื่อการศึกษาของโรงเรียน การมอบทุนการศึกษา
ให้นักเรียน การสนับสนุนทรัพยากรต่าง ๆ แก่โรงเรียน การกลับมาเพื่อแนะแนวการศึกษาต่อให้กับนักเรียนรุ่นน้อง นอกจากนี้นักเรียนที่จะจบการศึกษาระดับชั้นมัธยมศึกษาปีที่ 3 และ 6 มีการระดมทรัพยากรเพื่อจัดซื้อวัสดุ
หรือครุภัณฑ์ไว้เป็นอนุสรณ์รุ่นของนักเรียนแต่ละรุ่นด้วย ซึ่งแสดงให้เห็นถึงความพึงพอใจและความผูกพัน
ที่นักเรียนผู้ปกครองและศิษย์เก่าศิษย์ปัจจุบันมีต่อโรงเรียนดงขุยวิทยาคม 



1.2) นักเรียนในปัจจุบัน ใช้วิธีการสังเกตจากความร่วมมือของนักเรียนในกิจกรรมต่าง ๆ 
ที่โรงเรียนจัดทำขึ้น การแสดงออกของนักเรียน และจากช่องทางการแสดงความคิดเห็นอื่น ๆ 



1.3) นักเรียนในอนาคต สรุปจากจำนวนนักเรียนที่สนใจมาร่วมชมนิทรรศการเพิ่มมากขึ้น 
จำนวนโรงเรียนที่มีความสนใจและขอให้โรงเรียนนำกิจกรรมไปปฏิบัติในโรงเรียนเป้าหมายเพิ่มมากขึ้น 
และสรุปจากอัตราการสมัครเรียนต่อในระดับชั้นมัธยมศึกษาปีที่ 1 และชั้นมัธยมศึกษาปีที่ 4 ของโรงเรียน
ในแต่ละปีการศึกษา การทำร่วมกิจกรรมต่างๆ กับชุมชน และหน่วยงานทั้งภาครัฐและเอกชน การให้ความรู้กิจกรรมโชป้าแอนด์ไชป้า กิจกรรม "องค์กร ห่วงใย ใส่ใจ ป้องกันเอดส์ในที่ทำงาน" ให้แก่ชุมชน ซึ่งสร้างความประทับใจให้กับชุมชน และหน่วยงานต่าง ๆ ได้ไม่น้อย



ข้อมูลที่โรงเรียนนำมาเป็นประโยชน์นอกจากเพื่อการปรับปรุง แก้ไข พัฒนาในระยะสั้นอย่างเร่งด่วนแล้ว ยังเป็นประโยชน์ในการศึกษาถึงแนวโน้มความเป็นไปได้และการบูรณาการเพื่อให้สนองตอบต่อความต้องการ ความพึงพอใจ มีการปรับกลยุทธ์ให้เป็นเชิงรุกมากขึ้น เช่น การจัดกิจกรรมนิทรรศการวิชาการในโรงเรียน 
ที่อาจใช้วิธีการปรับเวลาเพื่อให้โอกาสนักเรียนที่มีความประสงค์มากขึ้น การจัดกิจกรรมนอกสถานที่
อาจปรับเป็นการไปจัดยังกลุ่มโรงเรียนที่สามารถเพิ่มจำนวนนักเรียนจากโรงเรียนต่าง ๆ ได้มากขึ้นหรือ
เป็นการบูรณาการกับการแนะแนวที่นำกิจกรรมฉบับย่อไปยังโรงเรียนเป้าหมาย


(2) ความพึงพอใจเปรียบเทียบกับคู่แข่ง (Satisfaction Relative to Competitors)



โรงเรียนได้ดำเนินการเก็บรวบรวมข้อมูลสารสนเทศด้านความพึงพอใจของนักเรียนและผู้มีส่วนได้-
ส่วนเสียที่มีต่อโรงเรียนโดยใช้วิธีการดังนี้



1) สร้างเครื่องมือเพื่อใช้ในการประเมินความพึงพอใจ จำนวน 5 ด้าน ได้แก่ ด้านหลักสูตร
และการเรียนรู้ การจัดกิจกรรมต่าง ๆ ของโรงเรียน บรรยากาศและสิ่งแวดล้อมในโรงเรียน ระบบเทคโนโลยี
ในโรงเรียน และสวัสดิการ การให้บริการและความปลอดภัยในโรงเรียน 



2) ดำเนินการเก็บรวบรวมข้อมูลจากนักเรียน คณะกรรมการสถานศึกษาขั้นพื้นฐาน คณะกรรมการเครือข่ายผู้ปกครอง โรงเรียนดงขุยวิทยาคม



3) นำผลมาวิเคราะห์ความพึงพอใจของทุกฝ่ายที่มีต่อการบริหารงานของโรงเรียน



4) นำข้อมูลที่ได้เสนอในที่ประชุมเพื่อเป็นแนวทางการพัฒนาการบริหารจัดการของโรงเรียน
โดยเทียบเคียงกับโรงเรียนคู่เปรียบเทียบ




5) การเปรียบเทียบระดับความพึงพอใจของนักเรียนและผู้มีส่วนได้ส่วนเสียที่มีต่อคู่เปรียบเทียบ



6) วิเคราะห์ข้อมูล และนำสารสนเทศไปวางแผนการดำเนินงาน
3.2 ความผูกพันของนักเรียนและผู้มีส่วนได้ส่วนเสีย (Student and Stakeholder Engagement)


ก. หลักสูตรและการสนับสนุนนักเรียนและผู้มีส่วนได้ส่วนเสีย (Product Offerings Student and Stakeholder Support)



(1) หลักสูตร (Product Offering) และการบริการอื่น ๆ หลักสูตรและการบริการทางการศึกษา
อื่น ๆ 



การกำหนดความต้องการของนักเรียนด้านหลักสูตรและการจัดการศึกษา โรงเรียนใช้สารสนเทศข้อมูลเกี่ยวกับสถิติการเข้าเรียนต่อในระดับอุดมศึกษา สถิติการสมัครและเลือกแผนการเรียน การรับสมัครเข้าศึกษาต่อในระดับชั้นมัธยมศึกษาปีที่ 4 ผลสัมฤทธิ์ทางการเรียนผลการทดสอบขั้นพื้นฐานระดับชาติ และ ผลการประเมินคุณภาพภายในและภายนอก ตลอดจนข้อมูลย้อนกลับของผู้ปกครอง นักเรียน ศิษย์เก่าโรงเรียนดงขุยวิทยาคม คณะกรรมการสถานศึกษาขั้นพื้นฐานและองค์กรชุมชนท้องถิ่นมาใช้เป็นสารสนเทศในการตัดสินใจวางแผนพัฒนาหลักสูตร การจัดแผนการเรียนและนำสู่กระบวนการจัดการเรียนรู้ สำหรับความต้องการด้านการบริการทางการศึกษาอื่นที่ส่งเสริมการเรียนรู้ โรงเรียนกำหนดโดยวิเคราะห์บริบทกระบวนการจัดการเรียนรู้ โดยคำนึงถึงความรู้ ความสามารถ ทักษะของครู และบุคลากร กระบวนการดำเนินงานที่ใช้วงจรคุณภาพ สื่อ วัสดุ อุปกรณ์
และเทคโนโลยีสารสนเทศที่ทันสมัยและงบประมาณที่เพียงพอได้รับการสนับสนุนจากภาครัฐ องค์กรปกครองท้องถิ่น คู่ความร่วมมือ และผู้ปกครอง นักเรียนผู้มีส่วนได้ส่วนเสีย นำไปสู่การจัดบริการทางการศึกษาที่ส่งเสริมสนับสนุนการเรียนรู้ของนักเรียนตอบสนองความต้องการของครูและบุคลากรผู้ปฏิบัติและนักเรียนผู้ใช้บริการ ตลอดจนเป็นแรงจูงใจดึงดูดนักเรียนกลุ่มใหม่ให้เข้ามาใช้บริการ นักเรียนมีความรัก ความผูกพันกับโรงเรียน
มีความมั่นใจยิ่งขึ้น


1) การพัฒนาหลักสูตรสถานศึกษา 



1.1) แต่งตั้งคณะกรรมการจัดทำหลักสูตร



1.2) ประเมินหลักสูตรสถานศึกษา ทุก 5 ปีการศึกษา



1.3) พัฒนาหลักสูตร ตามความต้องการของนักเรียนและชุมชน



1.4) เสนอขอความเห็นชอบจากคณะกรรมการสถานศึกษาขั้นพื้นฐาน


2) การจัดทำหลักสูตรของโรงเรียนดงขุยวิทยาคม โรงเรียนได้จัดทำหลักสูตรเพื่อตอบสนองความต้องการของนักเรียน ผู้ปกครอง และชุมชน ดังนี้



2.1) การพัฒนาหลักสูตรสู่ความเป็นสากล โดยปรับโครงสร้างหลักสูตรสถานศึกษาให้นักเรียน 
ได้เรียนภาษาอังกฤษ และภาษาต่างประเทศที่สองจากครูเจ้าของภาษาเพิ่มมากขึ้น



2.2) การจัดการเรียนรู้สู่ความเป็นสากล โดยส่งเสริมการสอนวิทยาศาสตร์ คณิตศาสตร์และ เทคโนโลยีสิ่งแวดล้อม (สสวท.) และกลุ่มสาระการเรียนรู้ภาษาต่างประเทศ ได้จัดการเรียนรู้ภาษาอังกฤษกับเจ้าของภาษาให้กับนักเรียนทุกคน ทุกระดับชั้น นอกจากนั้น ยังเปิดโอกาสให้นักเรียนได้เรียน ภาษาจีน อีกด้วย



2.3) การวัดและผลประเมินผลสู่สากล โดยให้ความสำคัญกับการทดสอบขั้นพื้นฐานระดับชาติ 
(O-NET)



นอกจากนี้โรงเรียนยังนำผลการดำเนินงานด้านการพัฒนาหลักสูตรการเรียนการสอนที่ผ่านมา วิเคราะห์สถานการณ์ปัจจุบัน และคาดการณ์แนวโน้มที่จะเป็นไปได้ เพื่อเตรียมการจัดกิจกรรมที่ส่งเสริมให้ระบบการพัฒนาคุณภาพวิชาการมีความเข้มแข็งและยั่งยืน และมีการวางแผนปรับกลยุทธ์การพัฒนาไปสู่ประชาคมอาเซียนโรงเรียนจัดการบริการทางการศึกษาให้กับนักเรียน ดังนี้



1) การพัฒนาแหล่งเรียนรู้ภายในโรงเรียนให้เหมาะสม สอดคล้องกับสภาพปัจจุบัน ปัญหา 
และตรงตามความต้องการของนักเรียน มาเป็นแนวทางการพัฒนา เช่น ห้องปฏิบัติการทางวิทยาศาสตร์ 
ศูนย์การเรียนรู้สาระการเรียนรู้ต่าง ๆ รวมทั้งจัดให้มีการนำเทคโนโลยีสมัยใหม่มาใช้ในการจัดกิจกรรมการเรียนรู้ในทุกห้องเรียน



2) การจัดทำค่ายส่งเสริมการเรียนรู้ในแต่ละกลุ่มสาระการเรียนรู้ ทั้งภายในและภายนอกสถานศึกษา



3) จัดให้มีกิจกรรมส่งเสริมการเรียนรู้ทางวิชาการภายในโรงเรียน หรือการให้โอกาสนักเรียนเข้าร่วมกิจกรรมทางวิชาการหรือร่วมการแข่งขันทักษะทางวิชาการของหน่วยงานอื่นๆ



4) จัดกิจกรรมทัศนศึกษาโดยใช้งบกิจกรรมพัฒนาผู้เรียนที่ได้รับจากรัฐบาลทำให้นักเรียนทุกคนได้รับโอกาสอย่างสม่ำเสมอภายใต้การบริหารจัดการที่ดี รวมทั้งรับฟังความคิดเห็น และความพึงพอใจ
ของนักเรียนมาประกอบการวางแผนการจัดกิจกรรม



5) การจัดทำสื่อนวัตกรรมที่เกี่ยวกับบทเรียนที่น่าสนใจ โดยครูที่มีทีประสบการณ์ในการจัดการเรียนรู้ทั้งอดีตและปัจจุบันให้นักเรียนมีโอกาสศึกษาค้นคว้าเพิ่มเติม



โรงเรียนนำข้อมูลการให้บริการ มาศึกษาร่วมกับการแสดงความคิดเห็นของนักเรียน เพื่อวางแผน 
การพัฒนาบริการในอนาคต เช่น นักเรียนต้องการแหล่งเรียนรู้ที่นักเรียนสามารถใช้บริการสืบค้นข้อมูล
ในการเรียนได้ที่โรงเรียน โดยโรงเรียนวางแผนที่จะดำเนินการเครือข่าย Network ให้ครอบคลุมทุกพื้นที่ในโรงเรียน 
เพื่อให้นักเรียนได้เรียนรู้อย่างเท่าเทียมกันและเป็นนักเรียนยุค Thailand 4.0



ในด้านการส่งเสริมเพื่อให้มีนวัตกรรมที่เกี่ยวข้องกับหลักสูตรและบริการทางการศึกษานั้น 
โรงเรียนมีนโยบายให้ครูนำเสนอผลการจัดการเรียนรู้ที่ประสบผลสำเร็จในแต่ละปีการศึกษา (Best Practices) เพื่อให้เกิดการแลกเปลี่ยนเรียนรู้และพัฒนาต่อยอดเป็นนวัตกรรม ส่วนนักเรียนได้นำเอาหลักสูตรโรงเรียนมาตรฐานสากลมาใช้เป็นการโอกาสกับนักเรียนในการนำเสนอโครงงานที่นักเรียนได้เรียนรู้ผ่านวิชา IS1-IS3 
เพื่อแลกเปลี่ยนเรียนรู้ พัฒนาต่อยอดเป็นโครงงานที่ดีเข้าร่วมการนำเสนอในระดับที่สูงขึ้น


(2) การสนับสนุนนักเรียนและผู้มีส่วนได้ส่วนเสีย (Student and Stakeholder Support)




วิธีการที่โรงเรียนสนับสนุนส่งเสริมให้นักเรียนสามารถสืบค้นสารสนเทศ เข้าถึงหลักสูตรการศึกษาและบริการทางการศึกษาอื่น ที่ส่งเสริมการเรียนรู้ของนักเรียน ได้แก่ การจัดสื่อ วัสดุอุปกรณ์ ไว้บริการในลักษณะ
ของห้องเรียนพิเศษ และศูนย์การเรียนรู้ เช่น ห้องสมุด อาคารวิทยาศาสตร์ ห้องมัลติมีเดีย ห้องสืบค้นอินเทอร์เน็ต ห้องปฏิบัติการวิทยาศาสตร์ ห้องปฏิบัติการคอมพิวเตอร์ และได้จัดวางระบบโครงข่ายอินเทอร์เน็ตความเร็วสูง
ให้ครอบคลุมพื้นที่ภายในโรงเรียน เพื่อให้นักเรียนใช้บริการสืบค้นจากอุปกรณ์ของนักเรียนเองช่องทางที่นักเรียนสามารถติดต่อและให้ข้อมูลย้อนกลับในการใช้บริการสืบค้นสารสนเทศ เข้าถึงหลักสูตรการศึกษาและบริการ
ทางการศึกษาอื่นที่ส่งเสริมการเรียนรู้ เช่น กล่องความคิดเห็นเสนอผู้บริหาร แจ้งผู้รับผิดชอบโดยตรง 
เว็บไซต์ของโรงเรียน เว็บบอร์ดหรือสื่อสังคมออนไลน์ต่าง ๆ


(3) การจำแนกนักเรียน (Student Segmentation)




โรงเรียนได้รวบรวมข้อมูลเกี่ยวกับนักเรียน การคัดกรองนักเรียน หลักสูตรการศึกษา และการให้บริการอื่น ๆ นำมาวิเคราะห์และจัดทำเป็นสารสนเทศ และนำสารสนเทศไปใช้ในการวิเคราะห์สภาพแวดล้อมเพื่อกำหนดสถานภาพของโรงเรียน และนำไปใช้ประกอบการพิจารณาปรับปรุง พัฒนา และแก้ปัญหาของโรงเรียน 
ดังตารางที่ 2
ตารางที่ 2 ตางรางแสดงความสัมพันธ์ของข้อมูลสารสนเทศและการนำไปใช้
	ข้อมูล
	สารสนเทศ
	การนำไปใช้

	1. ผลสัมฤทธิ์ทางการเรียน
ของนักเรียน
	- ร้อยละของจำนวนนักเรียนที่มี ผลสัมฤทธิ์ทางการเรียนระดับ 3 
ขึ้นไป
	- นำผลมาเปรียบเทียบกับเกณฑ์
ที่กำหนด นำมาใช้วางแผน
จัดทำกิจกรรมยกผลสัมฤทธิ์

	2. ผลการสอบระดับชาติ
ของนักเรียนชั้นมัธยมศึกษา
ปีที่ 3 และนักเรียน
ชั้นมัธยมศึกษาปีที่ 6 
	- ค่าเฉลี่ยของผลการสอบระดับชาติ จำแนกตามกลุ่มสาระการเรียนรู้
	- นำผลมาเปรียบเทียบผล 
การทดสอบระดับชาติปีปัจจุบัน 
กับปีที่ผ่านๆ นำผลมาทำแผน
จัดกิจกรรมสอนเสริม


	3. คุณลักษณะของนักเรียนตามมาตรฐานหลักสูตรการศึกษาขั้นพื้นฐาน
	- ร้อยละของจำนวนนักเรียน
ที่มีคุณลักษณะ ได้มาตรฐานตามหลักสูตรสถานศึกษาขั้นพื้นฐาน
อยู่ในระดับดี ขึ้นไป
	- วิเคราะห์แนวโน้มนำมาประกอบการวางแผนจัดกิจกรรมพัฒนาคุณลักษณะของนักเรียน





จากข้อมูลการรับนักเรียนระดับชั้นมัธยมศึกษาปีที่ 1 ปีการศึกษา 2560 พบว่า นักเรียนที่อยู่ในเขตพื้นที่ให้บริการของโรงเรียนมาสมัครเข้าเรียนมากกว่านักเรียนนอกเขตพื้นที่บริการ ซึ่งโรงเรียนได้วางแผนการรับนักเรียนชั้นมัธยมศึกษาปีที่ 1ในพื้นที่บริการต่อพื้นที่นอกพื้นที่บริการในอัตราส่วนร้อยละ 70 : 30 ซึ่งจากแนวโน้มการสมัครเข้าเรียนของนักเรียนเป็นไปตามที่วางแผนไว้
ข. การสร้างความสัมพันธ์กับนักเรียนและผู้มีส่วนได้ส่วนเสีย (Building Student and Stakeholder Relationships)



(1) การจัดการความความสัมพันธ์ (Relationship Management)



โรงเรียนมีวิธีการที่จะสร้างและจัดการความสัมพันธ์ที่มีต่อนักเรียนให้บรรลุผลสำเร็จ
ในการเพิ่มความผูกพันของนักเรียนปัจจุบัน และมีนักเรียนใหม่เพิ่มขึ้นโดยดำเนินการดังนี้



1) การให้ความสำคัญกับระบบดูแลช่วยเหลือนักเรียน มีคู่มือการทำงานของครูที่ปรึกษามีการกำหนดกิจกรรมการพัฒนานักเรียนที่ทำให้ครูและนักเรียนมีความสัมพันธ์ที่ดีต่อกัน ผู้ปกครองมีความพึงพอใจ ชุมชนรับทราบถึงความเอาใจใส่ที่โรงเรียนมีต่อนักเรียน มีผลต่อการตัดสินใจของผู้ปกครองในการเลือกโรงเรียน
ให้กับนักเรียนที่อยู่ในความปกครอง



2) การจัดทำฐานข้อมูลโรงเรียนของกลุ่มงานทะเบียนงานประกันคุณภาพการศึกษาและงานระบบดูแลช่วยเหลือนักเรียน สามารถนำข้อมูลมาใช้ประโยชน์ได้ เช่น ข้อมูลจากการเยี่ยมบ้านนักเรียนนำมาใช้
ในการพิจารณาให้การช่วยเหลือในด้านทุนการศึกษาและอื่น ๆ อย่างเหมาะสม



3) งานแนะแนวจัดทำบันทึกกิจกรรมพี่พบน้องทั้งเป็นทางการและไม่เป็นทางการ และบัญชี
รายนามสถาบันที่โรงเรียนจัดกิจกรรมในระดับชั้นมัธยมศึกษาปีที่ 3 และมัธยมศึกษาปีที่ 6




4) กิจกรรมโครงการที่เสริมสร้างความผูกพัน เช่น กิจกรรมกีฬาภายในโรงเรียน “ดงขุยเกมส์” 
ที่สภานักเรียนเป็นผู้ดำเนินการ ให้นักเรียนดูแลเป็นคณะสี กิจกรรมปัจฉิมนิเทศ นักเรียนรุ่นน้องจะเป็นผู้จัด
ให้กับนักเรียนรุ่นพี่ที่จะจบในทุกปีการศึกษา



5) กิจกรรมส่งเสริมความผูกพันที่ศิษย์เก่ามีให้นักเรียนปัจจุบัน เช่น การมอบทุนการศึกษา 
การแนะแนวการศึกษาต่อระดับอุดมศึกษา แนวโน้มในการพัฒนาของโรงเรียน คือ การนำเทคโนโลยี
มาพัฒนาข้อมูลให้เป็นสารสนเทศที่สะดวกต่อการใช้งานมากขึ้น 



6) กิจกรรมสอนเสริมเพิ่มผลสัมฤทธิ์ตามความต้องการของนักเรียน เพื่อให้นักเรียนได้มีโอกาส
ทบทวนการเรียนรู้


(2) การจัดการกับข้อร้องเรียน (Complaint Management) 



โรงเรียนมีวิธีการจัดการกับข้อร้องเรียน โดยใช้การสื่อสาร 2 ทาง ดังนี้



1) ทางตรง ผู้บริหารจะเชิญผู้ร้องเรียนมาพบเป็นการส่วนตัว และชี้แจงข้อร้องเรียน โดยละเอียด ชัดเจน และโปร่งใส มีข้อมูลรองรับที่ถูกต้อง และหาแนวทางแก้ไขร่วมกัน



2) ทางอ้อม กลุ่มบริหารงานต่าง ๆ รวบรวมข้อร้องเรียนจากช่องทางต่าง ๆ เช่น เฟสบุ๊ก ไลน์ อีเมล จดหมาย โทรศัพท์ โทรสาร กล่องรับข้อความ เป็นต้น สรุปและนำเข้าที่ประชุมฝ่ายบริหารเพื่อหาแนวทาง
ปรับปรุง แก้ไข และแจ้งผลให้ผู้ร้องเรียนทราบต่อไป


ขั้นตอนการจัดการข้อร้องเรียน



ผู้อำนวยการโรงเรียน ได้มอบหมายให้รองผู้อำนวยการ และงานกิจการนักเรียน สื่อสารให้บุคลากร นักเรียน และผู้ปกครองรับทราบผ่านการประชุม จัดทำเอกสารเผยแพร่ ประชาสัมพันธ์บนเว็บไซต์โรงเรียน
อย่างทั่วถึง โดยมีขั้นตอน ดังนี้



1. กำหนดช่องทางในการรับข้อร้องเรียน/ข้อสงสัย เช่น เขียนชื่อเรื่องเขียนตามแบบฟอร์ม 
มีกล่องรับฟังความคิดเห็นมีเว็บบอร์ด รับทราบจากการโทรศัพท์ อีเมล จดหมาย และรับทราบด้วยวาจา 
เสียงบ่น ข่าวลือ เป็นต้น



2. จำแนกข้อร้องเรียน/ข้อสงสัย ออกเป็นแต่ละประเภท และตามระดับความสำคัญ



3. รายงานผู้บริหารให้รับทราบ



4. ประชุมปรึกษาเพื่อศึกษาวิเคราะห์ข้อร้องเรียน /ข้อสงสัย ตรวจสอบหาสาเหตุและแนวทางแก้ไข



5. กรณีที่ข้อร้องเรียนต้องแก้ไขโดยอาศัยกฎ ระเบียบ โรงเรียนจะส่งเรื่องไปให้คณะกรรมการ
ของสำนักงานเขตพื้นที่การศึกษาได้ดำเนินการต่อไป



6. กำหนดระยะเวลาตอบกลับให้แก่ผู้ร้องเรียนในแต่ละช่วงของการรับข้อร้องเรียน/ข้อสงสัย 
และการดำเนินการแก้ไข

การรับฟังเสียง





การนำข้อมูลไปใช้





วิธีการเก็บข้อมูล





ช่องทางในการรับฟัง





- คณะกรรมการนักเรียน


- ตู้รับฟังความคิดเห็น


- สื่อออนไลน์  เช่น  เวป โรงเรียน, เพจเฟสบุ๊ก


- ประชุมผู้ปกครอง


- ประชุมคณะกรรมการสถานศึกษาขั้นพื้นฐาน


- ประชุมครู


- ประชุมเครือข่ายผู้ปกครอง 





ด้านวิชาการ


- จัดทำหลักสูตร


- จัดบริการส่งเสริมด้านวิชาการ


ด้านบริหารงบประมาณ


- การจัดสรรงบประมาณในการดำเนินกิจกรรม/โครงการ


ด้านบริหารงานบุคคล


- การสร้างความผูกพัน


- การสร้างเสริมประสิทธิภาพ�ในการปฏิบัติราชการ


ด้านบริหารงานทั่วไป


- การปรับปรุงพัฒนาสภาพแวดล้อมต่างๆ เช่น อาคารสถานที่ ห้องปฏิบัติการต่างๆ


- การปรับปรุงระบบดูแลช่วยเหลือนักเรียน


 





- สอบถาม, สัมภาษณ์


- สังเกต, ประเมิน


- การเยี่ยมบ้านนักเรียน


- สถิตินักเรียน เช่น ขาด ลา มาสาย


- สื่อออนไลน์


- แบบสอบถาม


- สถิติการใช้แหล่งเรียนรู้


 





- สื่อออนไลน์ เช่น เว็บโรงเรียน �เพจเฟสบุ๊ก ไลน์


- กล่องแสดงความคิดเห็น


- เยี่ยมบ้าน


- ประชุมผู้ปกครอง


- การประชุมคณะกรรมการนักเรียนทุกวันพฤหัสบดี


- ประชุมคณะกรรมการสถานศึกษา


- ประชุมผู้ปกครองเครือข่าย





นักเรียนปัจจุบันและผู้มีส่วนได้ส่วนเสีย





กำหนดช่องทางการรับฟังเสียง








รวบรวมข้อมูลสารสนเทศ


(งานประชาสัมพันธ์และงานประกันคุณภาพ)





ส่งข้อมูลให้ผู้รับผิดชอบ





เสนอคณะกรรมการฝ่ายบริหาร





- กลุ่มงานบริหารวิชาการ


- กลุ่มงานบริหารงบประมาณ


- กลุ่มงานบริหารงานบุคคล


- กลุ่มงานบริหารทั่วไป


- กิจกรรมพัฒนาผู้เรียน


- ครูที่ปรึกษา/ครูผู้สอน











ผู้รับผิดชอบวางแผนและดำเนินงาน





ไม่ผ่านเกณฑ์





ประเมินความพึงพอใจ





ผ่านเกณฑ์





สรุปรายงานและสารสนเทศ





นักเรียนในเขตพื้นที่รับบริการ


- ต.ดงขุย


- ต.ศาลาลาย


- ต.บ้านกล้วย


- ต.วังรวก








พัฒนา / ปรับใช้ / ยกระดับคุณภาพของโรงเรียน





นักเรียนที่จบการศึกษา


ระดับชั้นประถมศึกษาปีที่ 6 และ ระดับชั้นมัธยมศึกษาปีที่ 3 (เดิม+ใหม่)





รวบรวม


(งานรับสมัครนักเรียน)





วิเคราะห์





ปรับปรุง


/แก้ไข





ปรับปรุง


/แก้ไข








